**Pressemeddelelse**

xx. juli 2022

**Kom med på en historisk veterantogstur til Fruens Bøge**

**Hop med ombord, når Danmarks Jernbanemuseum fire søndage i træk fløjter til afgang fra Odense Banegård og bringer publikum tilbage til odenseanernes gamle udflugtsmål Fruens Bøge.**

Kør med motorvognen MO 1846 fra banegården og ankom ligesom tusindvis af odenseanere i tidens løb har gjort det til den fine, fredede udflugtsstation i Fruens Bøge. Her kan I nyde området ved stationen, skoven, engen og skovsøen, inden turen går retur til banegården. På turen uddeles en folder, som fortæller om området og de mange tidligere traktørsteder.

Vi fløjter til afgang fire søndage i træk den 24. juli, 31. juli, 7. august og 14. august med tre afgange pr. dag kl. 10.30, 12.30 og kl. 14.30. Turen varer ca. én time i alt.

**Historisk togrejse fra damp- til diesellokomotiver**I 1930’erne besluttede DSB, at damplokomotiverne skulle udfases, da diesellokomotiver var fremtiden. I samarbejde med lokomotivfabrikken Frichs i Århus udviklede DSB et diesellokomotiv, der også havde plads til transport af passagerer. Det er en sådan motorvogn, MO 1846 fra 1954, som bringer os til og fra Fruens Bøge.

**Praktiske oplysninger**

* Billetter til turen købes via jernbanemuseet.dk
* Turen køres den 24. juli, 31. juli, 7. august og 14. august med tre afgange pr. dag kl. 10.30, 12.30 og kl. 14.30.
* Turen tager ca. en time

**Foto og information**

[Link til foto](https://danmarksjernbanemuseum.wetransfer.com/downloads/f0b62fbb0aab3ae1bc06490aaa20e3ff20220704084747/0189420a02463a8c2794c8e9fccac5a720220704084747/a9c2d8)

[Link til mere information](https://www.jernbanemuseet.dk/aktiviteter/veterantog-fra-odense-til-fruens-boege/)

**Kontaktoplysninger:**
Danmarks Jernbanemuseum, Marketings- og arrangementskoordinator Maria Vallø Strauss tlf. 30654891 Danmarks Jernbanemuseum, Formidlingschef Anna Back Larsen tlf. 30654887